
Mellékletek: SACSE kérelme, pályázati anyag
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. június 9-én tartandó munkaterv szerinti ülésére

6. napirendhez

Tárgy: A Sülysápi Amatőrcsillagász Egyesület kezességvállalás iránti kérelme 
Tisztelt Képviselő-testület!

Fodor Antal, a Sülysáp Amatőrcsillagász Egyesület vezetője, 2011. április 7-én kérelemmel fordult az Önkormányzathoz, melyben előadta, hogy Leader-pályázaton 100 %-os támogatást nyertek a „Túra a Naprendszerben” c. projektjük megvalósításához. Miután a pályázat utófinanszírozású, a megvalósításhoz hitelre van szükségük, aminek felvételéhez az Egyesületnek nincs fedezete. Ennek pótlására kérték, hogy az Önkormányzat vállaljon kezességet a mintegy 19 millió Ft-os hitel felvételéhez. 
A Képviselő-testület április 14-i ülésén hozott 53/2011.(IV. 14.) ÖKT határozatával – az akkor rendelkezésére álló információk alapján – a projekt eszközbeszerzéséhez szükséges 5,5 millió Ft összegű hitel felvételéhez vállalt kezességet az Önkormányzat nevében.

Az Egyesület most új kérelmet nyújtott be, mely szerint a projekt megvalósításához nagyobb mértékű, lehetőleg a projekt 100 %-os költségére kiterjedő kezességvállalásra lenne szükség. Ehhez kérik a Testület támogatását.
Kérem a Képviselő-testület szíves döntését az ügyben.
A/2011. (VI. 9.) ÖKT határozati javaslat

Sülysáp Nagyközség Önkormányzatának Képviselő-testülete támogatja a Sülysáp Amatőrcsillagász Egyesület „Túra a Naprendszerben” című projektjét, ezért úgy dönt, hogy

1./ az 53/2011. (IV. 14.) ÖKT határozatát módosítja, és a projekt teljes összegére, vagyis 18.762.911 Ft-ra kiterjedően  kezességet vállal az Önkormányzat nevében a projekt megvalósításához szükséges hitel felvételéhez,

2./ felkéri és felhatalmazza a polgármestert a szükséges intézkedések megtételére.  

Határidő: azonnal

Felelős: polgármester

B/2011. (VI. 9.) ÖKT határozati javaslat

Sülysáp Nagyközség Önkormányzatának Képviselő-testülete üdvözli és támogatja a Sülysáp Amatőrcsillagász Egyesület „Túra a Naprendszerben” című projektjét, azonban az Önkormányzat költségvetési biztonságáért viselt felelőssége tudatában úgy határoz, hogy az 53/2011. (IV. 14.) ÖKT határozatában rögzített összegen felül nem vállal kezességet a projekt megvalósításához szükséges hitel felvételéhez.  

Határidő: azonnal

Felelős: polgármester

Sülysáp, 2011. június 2.

Horinka László s.k. 


polgármester

Láttam! 

Sülysáp, 2011. június 2. 
Tóth Krisztina s.k.

jegyző

